CELEX: 52005PC0566
Language: sl
Date: 2005-11-11
Title: Predlog uredba Evropskega parlamenta in Sveta o predložitvi podatkov o iztovoru ribiških proizvodov v državah članicah

KOMISIJA EVROPSKIH SKUPNOSTI

                                               Bruselj, 11.11.2005
                                               KOM(2005) 566 končno

                                               2005/0223 (COD)

                                     Predlog

             UREDBA EVROPSKEGA PARLAMENTA IN SVETA

     o predložitvi podatkov o iztovoru ribiških proizvodov v državah članicah

                               (predložila Komisija)

SL                                                                              SL
 ---pagebreak---                           OBRAZLOŽITVENI MEMORANDUM

     1) OZADJE PREDLOGA

       •   Razlogi in cilji predloga

       Sedanja zakonodaja Skupnosti, ki temelji na Uredbi Sveta (EGS) št. 1382/91 o
       predložitvi podatkov o iztovoru ribiških proizvodov v državah članicah, zahteva, da
       države članice Komisiji mesečno predložijo podatke o količini in vrednosti iztovora
       ribiških proizvodov v svojih pristaniščih. Analiza metod, ki jih nacionalni organi
       uporabljajo za zbiranje in urejanje podatkov, ter analiza metod uporabe tehnik
       podatkov v službah Komisije je pokazala, da so možne izboljšave, ki bi zmanjšale
       delovno obremenitev držav članic in povečale uporabnost podatkov.

       •   Splošno ozadje

       Zakonodaja Skupnosti o ribiški statistiki je bila zasnovana, da bi se zagotovilo
       usklajene mesečne podatke vseh držav članic o iztovoru ribiških proizvodov, ki bi
       nadomestili podatke, predložene za bolj omejen obseg proizvodov v izbranih
       pristaniščih v skladu z Uredbo Sveta (ES) št. 104/2000 o skupnih tržnih ureditvah za
       ribiške proizvode in proizvode iz ribogojstva.

       •   Obstoječe določbe na področju, na katerega se predlog nanaša

       Namen predloga je izboljšati in nadomestiti obstoječo zakonodajo Skupnosti, zato je
       treba razveljaviti Uredbo Sveta (EGS) št. 1382/91.

       •   Usklajenost z drugimi politikami in cilji Unije

       Se ne uporablja.

     2) POSVETOVANJE Z ZAINTERESIRANIMI STRANKAMI IN PRESOJA VPLIVA

       •   Posvetovanje z zainteresiranimi strankami

       Metode posvetovanja, glavni ciljni sektorji in splošni profil udeležencev

       Nacionalni statistiki s področja ribištva so prejeli in obravnavali delovni dokument s
       tehničnimi podrobnostmi tega predloga.

       Povzetek odzivov in na kakšen način so bili upoštevani

       Nacionalni statistiki s področja ribištva so delovni dokument z nekaj manjšimi
       redakcijskimi spremembami soglasno odobrili .

       •   Zbiranje in uporaba strokovnega znanja in izkušenj

       Zadevna znanstvena/strokovna področja

       Nacionalni predstavniki, ki so se zbrali na srečanju delovne skupine Eurostata
       „Statistika ribištva“, so bili strokovnjaki, ki poznajo obstoječo zakonodajo in imajo

SL                                            2                                                 SL
 ---pagebreak---        strokovno znanje s področja nacionalnih sistemov zbiranja in urejanja ribiške statistike.

       Uporabljena metodologija

       Odprta razprava strokovnjakov na srečanjih delovne skupine „Statistika ribištva“.

       Glavne organizacije/strokovnjaki, s katerimi so potekala posvetovanja

       Strokovnjaki so bili iz vseh nacionalnih ministrstev za ribištvo in/ali nacionalnih
       statističnih inštitutov.

       Povzetek prejetih in uporabljenih nasvetov

       Opozoril o morebitnih velikih tveganjih z nepopravljivimi posledicami ni bilo.

       Ker je ta predlog poenostavitev obstoječe zakonodaje, strokovnjaki niso ugotovili
       nobenega tveganja.

       Načini za omogočanje javne dostopnosti strokovnih nasvetov

       Rezultati razprav strokovnjakov so bili vključeni v zapisnik srečanja delovne skupine
       „Statistika ribištva“.

       •   Presoja vpliva

       Ker je ta predlog poenostavitev obstoječe zakonodaje, se šteje, da presoja vpliva ni
       potrebna.

       Ker je predlog sprememba in poenostavitev obstoječe zakonodaje, se šteje, da
       kampanja obveščanja o finančnih spodbudah ni primerna.

     3) PRAVNI ELEMENTI PREDLOGA

       •   Povzetek predlaganega ukrepa

       Cilj te uredbe je zagotoviti, da države članice predložijo usklajene podatke o količini in
       vrednosti iztovora na njihovem ozemlju ter tako omogočijo analize trga z ribiškimi
       proizvodi in splošnejše gospodarske analize razmer v ribištvu. Uredba se od obstoječe
       zakonodaje razlikuje v treh glavnih pogledih. Prvič, predložijo se letni podatki v
       primerjavi z mesečnimi. Ugotovljeno je bilo, da so mesečni podatki, predloženi do šest
       mesecev po referenčnem mesecu, le delno uporabni za vsakodnevno upravljanje trga,
       medtem ko so letni podatki uporabni za srednje- do dolgoročne analize trga in
       zmanjšujejo delovno obremenitev nacionalnih organov zaradi predložitve podatkov.
       Drugič, predložitev je treba zahtevati po državah zastave plovil (ali državah plovil),
       odgovornih za iztovor. Ta zahteva bo v nasprotju s sedanjimi predložitvami s strani
       velikih skupin plovil EU, plovil EFTA in drugih plovil omogočila podrobnejše analize
       podatkov, brez znatnega povečanja delovne obremenitve nacionalnih organov, ki tako
       podrobne podatke že zbirajo. Končno, v okoliščinah, kjer bi strukturne značilnosti
       ribiškega sektorja nacionalnim organom povzročile težave, nesorazmerne s
       pomembnostjo sektorja, uredba omogoča prožnejši pristop k uporabi tehnik vzorčenja
       za oceno celotnega iztovora. Glede na utemeljitev njihove uporabe in glede na analizo
       kakovosti pridobljenih podatkov v metodološkem poročilu bodo nacionalni organi

SL                                             3                                                    SL
 ---pagebreak---      lahko uporabili primerno raven tehnik vzorčenja za zbiranje podatkov.

     •   Pravna podlaga

     Člen 285 določa pravno podlago za statistične podatke Skupnosti. Svet, ki ravna v
     skladu s postopkom soodločanja, sprejme ukrepe za pripravo statističnih podatkov, kjer
     je to potrebno za izvajanje dejavnosti Skupnosti. Ta člen določa zahteve, ki se nanašajo
     na pripravo statističnih podatkov Skupnosti, in zahteva skladnost s standardi
     nepristranskosti, zanesljivosti, objektivnosti, znanstvene neodvisnosti, stroškovne
     učinkovitosti in zaupnosti statističnih podatkov.

     •   Načelo subsidiarnosti
     Načelo subsidiarnosti velja, če predlog ne spada pod izključno pristojnost Skupnosti.

     Države članice ne morejo v zadostni meri doseči ciljev predloga iz razloga(-ov) v
     nadaljnjem besedilu.

     Ukrepi, ki jih sprejmejo države članice same, ne bodo zadoščali za zagotovitev
     razpoložljivosti primerljivih statističnih podatkov, potrebnih za razvoj in spremljanje
     pravičnih in učinkovitih politik Skupnosti na področju skupne ureditve trga z ribiškimi
     proizvodi in proizvodi iz ribogojstva. Zaradi vedno večje pomembnosti tega sektorja
     države članice potrebujejo zanesljive in primerljive statistične podatke. Ukrepi, ki jih
     sprejmejo države članice same, brez koordinacije in usklajevanja na ravni Unije, ne
     bodo mogli uspešno in učinkovito zadovoljiti te potrebe. V skladu z načelom
     subsidiarnosti, kakor je določeno v členu 5 Pogodbe ES, cilja iz predlaganega ukrepa,
     namreč sistematične predložitve podatkov o iztovoru ribiških proizvodov za pripravo
     usklajenih statističnih podatkov Skupnosti, države članice ne morejo zadovoljivo
     doseči s posamičnim delovanjem in ga zato lažje doseže Skupnost.

     Izkušnje so pokazale, da države članice zbirajo podatke o količini in vrednosti iztovora,
     vendar pri tem uporabljajo različne zasnove in opredelitve, kar povzroča
     neprimerljivost podatkov na ravni EU in tako resno zmanjšuje njihovo uporabnost pri
     upravljanju trga z ribiškimi proizvodi.

     Cilji predloga bodo lažje uresničeni z ukrepi Skupnosti iz razlogov v nadaljnjem
     besedilu.

     Uredba določa koordinacijo in usklajevanje podatkov na ravni EU in predložitev
     poročil nacionalnih organov o metodologiji, uporabljeni pri zbiranju in urejanju
     podatkov. Delovna skupina „Statistika ribištva“ Stalnega odbora za kmetijsko statistiko
     pregleda vsebino poročil in kakovost predloženih podatkov. Če so njihova metodološka
     poročila sprejeta, se nacionalnim organom dovoli uporaba takšnih tehnik za zbiranje
     podatkov, ki so primerne za strukturo ribištva na njihovem ozemlju.
     Čeprav lahko Komisija najbolje organizira zbiranje statističnih podatkov Skupnosti, so
     države članice pristojne za organizacijo in delovanje nacionalnih statističnih sistemov.
     Uredba Sveta (ES) št. 322/97 z dne 17. februarja 1997 o statističnih podatkih Skupnosti
     določa, da za statistične podatke med drugim veljajo načela nepristranskosti in
     statistične zaupnosti. Nepristranskost pomeni, da so statistični podatki z najkrajšo
     možno zakasnitvijo na voljo vsem uporabnikom. Podatki, ki jih nacionalni organi in
     Komisija uporabijo za pripravo statističnih podatkov Skupnosti, se morajo obravnavati

SL                                          4                                                    SL
 ---pagebreak---        kot zaupni, kadar neposredno ali posredno omogočajo določitev statističnih enot in s
       tem razkritje posameznih informacij. Nacionalni organi morajo predložiti metodološka
       poročila, ki jih pregleda delovna skupina „Statistika ribištva“, da bi ocenila kakovost
       nacionalnih sistemov za zbiranje in urejanje podatkov.

       Analiza trga Skupnosti za ribiške proizvode mora biti opravljena na ravni EU z
       uporabo usklajenih in primerljivih nacionalnih podatkov.

       Predlog je zato v skladu z načelom subsidiarnosti.

       •   Načelo sorazmernosti

       Predlog je skladen z načelom sorazmernosti iz razloga(-ov) v nadaljnjem besedilu.

       Znano je, da obstajajo velike razlike med strukturami ribištva v državah članicah, zato
       imajo nacionalni organi različne naloge pri zbiranju in urejanju podatkov o količini in
       vrednosti iztovora ribiških proizvodov. V skladu s tem lahko nacionalni organi takšne
       tehnike uporabijo za zbiranje podatkov, ki so primerni za strukturo ribištva in so
       sorazmerni s pomembnostjo sektorja. V skladu z načelom sorazmernosti je ta uredba
       omejena na minimum, ki je potreben za dosego tega cilja, in ne presega okvira, ki je za
       to nujen.

       Finančna in upravna obremenitev za nacionalne vlade ne bosta večji kot finančna in
       upravna obremenitev obstoječe zakonodaje. Zahteva za letno namesto mesečno
       predložene podatke in možnost večje uporabe tehnik vzorčenja bi to obremenitev
       morali zmanjšati.

       •   Izbira instrumentov

       Predlagani instrumenti: uredba.

       Drugi instrumenti ne bi bili primerni iz razloga(-ov) v nadaljnjem besedilu.

       Izbira ustrezne kategorije akta EP/Sveta je odvisna od zakonodajnega cilja. Glede na
       informacijske potrebe na evropski ravni obstaja na področju statističnih podatkov
       Skupnosti trend, da se za temeljne akte uporabi raje uredbe kot direktive. Uredba je
       bolj priporočljiva, saj določa iste zakone po celotni Skupnosti in državam članicam ne
       dopušča, da bi jih uporabile samo delno ali selektivno; uporablja se neposredno, kar
       pomeni, da je ni treba prenesti v nacionalno pravo. Nasprotno pa so direktive, katerih
       cilj je uskladitev nacionalnih zakonov, obvezujoče za države članice glede ciljev,
       nacionalnim organom pa prepuščajo izbiro oblike in metod za dosego ciljev,
       dogovorjenih na ravni Skupnosti; treba jih je prenesti v nacionalno pravo. Uporaba
       uredbe je v skladu z drugimi pravnimi akti o statističnih podatkih, sprejetimi od leta
       1997.

     4) PRORAČUNSKE POSLEDICE

       Predlog ne vpliva na proračun Skupnosti.

     5) DODATNE INFORMACIJE

SL                                            5                                                  SL
 ---pagebreak---      •   Simulacija, pilotna faza in prehodno obdobje

     Za predlog je obstajalo ali bo na voljo prehodno obdobje.

     •   Poenostavitev

     Predlog predvideva poenostavitev zakonodaje.

     Sedanja zakonodaja Skupnosti zahteva, da države članice Komisiji predložijo mesečne
     podatke o količini in vrednosti iztovora ribiških proizvodov v svojih pristaniščih.
     Analiza metod, ki jih nacionalni organi uporabljajo za zbiranje in urejanje podatkov,
     ter analiza metod uporabe tehnik podatkov v službah Komisije je pokazala, da so
     možne izboljšave, ki bi zmanjšale delovno obremenitev držav članic in povečale
     uporabnost podatkov. Uredba se razlikuje od obstoječe zakonodaje. Prvič, predložijo se
     letni podatki v primerjavi z mesečnimi. Drugič, predložitev je treba zahtevati po
     državah zastave plovil (ali državah plovil), odgovornih za iztovor. Ta zahteva bo v
     nasprotju s sedanjimi predložitvami s strani velikih skupin plovil EU, plovil EFTA in
     drugih plovil omogočila podrobnejše analize podatkov, brez znatnega povečanja
     delovne obremenitve nacionalnih organov, ki tako podrobne podatke že zbirajo.
     Končno predlagana uredba omogoča prožnejši pristop k uporabi tehnik vzorčenja za
     oceno celotnega iztovora.

     Predlog je vključen v delovni in zakonodajni program Komisije pod sklicem
     2004/ESTAT/010.

     •   Razveljavitev obstoječe zakonodaje

     Sprejetje predloga bo pripeljalo do razveljavitve obstoječe zakonodaje.

     •   Evropski gospodarski prostor

     Predlagani akt se nanaša na zadevo s področja EGP in ga je zato treba razširiti na
     Evropski gospodarski prostor.

SL                                          6                                                 SL
 ---pagebreak---                                                                2005/0223 (COD)

                                                    Predlog

                       UREDBA EVROPSKEGA PARLAMENTA IN SVETA

             o predložitvi podatkov o iztovoru ribiških proizvodov v državah članicah

                                          (Besedilo velja za EGP)

     EVROPSKI PARLAMENT IN SVET EVROPSKE UNIJE STA –

     ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,

     ob upoštevanju predloga Komisije1,

     v skladu s postopkom iz člena 251 Pogodbe2,

     ob upoštevanju naslednjega:

     (1)    Uredba Sveta (EGS) št. 1382/91 z dne 21. maja 1991 o predložitvi podatkov o
            iztovoru ribiških proizvodov v državah članicah3 zahteva, da države članice predložijo
            podatke o količini in povprečnih cenah ribiških proizvodov, iztovorjenih na njihovem
            ozemlju.

     (2)    Izkušnje so pokazale, da letna namesto mesečne predložitve podatkov ne bi imela
            negativnega vpliva na analize trga za ribiške proizvode in druge ekonomske analize.

     (3)    Analize bi se okrepile, če bi bili podatki razčlenjeni po državah zastave plovil, ki
            iztovarjajo.

     (4)    Uredba (EGS) št. 1382/91 določa omejitev glede dovoljenega vzorčenja pri zbiranju in
            urejanju podatkov, ki preveč obremenjuje nekatere nacionalne organe. Za izboljšanje
            in poenostavitev sistema je treba Uredbo (EGS) št.1382/91 nadomestiti s to uredbo.

     (5)    Ker cilja načrtovanega ukrepa, namreč vzpostavitve skupnega pravnega okvira za
            sistematično pripravo statističnih podatkov Skupnosti v zvezi z iztovorom ribiških
            proizvodov v državah članicah, na nacionalni ravni ni mogoče zadovoljivo uresničiti
            in ga je lažje doseči na ravni Skupnosti, lahko Skupnost sprejme ukrepe v skladu z
            načelom subsidiarnosti, kot to določa člen 5 Pogodbe. V skladu z načelom

     1
            UL C […], […], str. […].
     2
            UL C […], […], str. […].
     3
            UL L 133, 28.5.1991, str. 1. Uredba, kakor je bila nazadnje spremenjena z Uredbo (ES) št. 1882/2003
            Evropskega parlamenta in Sveta (UL L 284, 31.10.2003, str. 1).

SL                                                      7                                                         SL
 ---pagebreak---             sorazmernosti, določenim v navedenem členu, ta uredba ne presega okvira, ki je
            potreben za dosego navedenega cilja.

     (6)    Uredba Sveta (ES) št. 322/97 z dne 17. februarja 1997 o statističnih podatkih
            Skupnosti4 zagotavlja referenčni okvir za statistične podatke na področju ribištva.
            Zahteva zlasti skladnost s standardi nepristranskosti, zanesljivosti, objektivnosti,
            znanstvene neodvisnosti, stroškovne učinkovitosti in zaupnosti statističnih podatkov.

     (7)    Pomembno je zagotoviti enotno uporabo te uredbe in v ta namen pripraviti postopek
            Skupnosti, s pomočjo katerega se določijo načini izvajanja v ustreznem časovnem
            okviru in pripravijo potrebne tehnične prilagoditve.

     (8)    Ukrepe, potrebne za izvajanje te uredbe, je treba sprejeti v skladu s Sklepom Sveta
            1999/468/ES z dne 28. junija 1999 o določitvi postopkov za uresničevanje Komisiji
            podeljenih izvedbenih pooblastil5 –

     SPREJELA NASLEDNJO UREDBO:

                                                   Člen 1
                                                 Opredelitve

     Za namene te uredbe se uporabljajo naslednje opredelitve:

     (1)     „Plovila Skupnosti“ so plovila, ki plujejo pod zastavo države članice Skupnosti ali so
             registrirana v državi članici Skupnosti.

     (2)     „Plovila EFTA“ so plovila, ki plujejo pod zastavo države EFTA ali so registrirana v
             državi EFTA.

     (3)     „Vrednost enote“ pomeni:

             (a)    vrednost pri prvi prodaji v nacionalni valuti na tono ali

             (b)    – za proizvode, ki se ne prodajo takoj – povprečna cena na tono v nacionalni
                    valuti, ocenjena z uporabo primerne metode.

                                                 Člen 2
                                          Obveznosti držav članic

     1.      Vsako leto vsaka država članica Komisiji predloži statistične podatke o ribiških
             proizvodih, ki so jih na njenem ozemlju iztovorila plovila Skupnosti in EFTA
             („statistični podatki“).

     2.      Za namene te uredbe se kot iztovorjeni na ozemlju države članice poročevalke štejejo
             naslednji ribiški proizvodi:

     4
            UL L 52, 22.2.1997, str. 1. Uredba, kakor je bila spremenjena z Uredbo (ES) št. 1882/2003 (UL 284,
            31.10.2003, str. 1).
     5
            UL L 184, 17.7.1999, str. 23.

SL                                                      8                                                        SL
 ---pagebreak---               (a)   proizvodi, ki jih ribiška plovila ali drugi deli ribiškega ladjevja iztovorijo v
                    nacionalnih pristaniščih;

              (b)   proizvodi, ki jih iztovorijo plovila države članice poročevalke v pristaniščih, ki
                    niso pristanišča Skupnosti, in so vključeni v obrazec T2M, priložen Uredbi
                    Komisije (EGS) št. 2454/93 z dne 2. julija 1993 o določbah za izvajanje
                    Uredbe Sveta (EGS) št. 2913/92 o Carinskem zakoniku Skupnosti.

                                                Člen 3
                                    Urejanje statističnih podatkov

     1.       Statistični podatki zajemajo celoten iztovor na nacionalnem ozemlju.

     2.       Tehnike vzorčenja se lahko uporabijo takrat, ko bi zbiranje izčrpnih podatkov zaradi
              strukturnih značilnosti določenega sektorja ribištva države članice nacionalnim
              organom povzročilo težave, ki bi bile nesorazmerne s pomembnostjo sektorja.

                                                  Člen 4
                                                 Podatki

     Statistični podatki se nanašajo na celotno količino in vrednosti enot proizvodov, iztovorjenih
     v referenčnem koledarskem letu.

     Spremenljivke, za katere je treba predložiti statistične podatke, njihove opredelitve in ustrezne
     nomenklature so v prilogah II, III, in IV.

                                                 Člen 5
                                   Predložitev statističnih podatkov

     Države članice predložijo statistične podatke Komisiji na letni osnovi v obliki, določeni v
     Prilogi I, in pri tem uporabijo oznake, določene v prilogah II, III in IV.

     Statistični podatki se predložijo v šestih mesecih od konca referenčnega leta.

                                                Člen 6
                                              Metodologija

     1.       V obdobju 12 mesecev od začetka veljavnosti te uredbe vsaka država članica
              Komisiji predloži podrobno metodološko poročilo z opisom načina zbiranja in
              urejanja statističnih podatkov. Navedeno poročilo zajema podrobnosti vseh tehnik
              vzorčenja in ovrednotenje kakovosti pripravljenih ocen.

     2.       Komisija prouči poročila in svoje sklepe predstavi ustrezni delovni skupini Stalnega
              odbora za kmetijsko statistiko.

     3.       Države članice Komisijo obvestijo o kakršni koli spremembi informacij iz odstavka 1
              v treh mesecih od njihove predložitve. Prav tako Komisiji sporočijo podrobnosti o
              kakršnih koli pomembnih spremembah uporabljenih metod zbiranja podatkov.

SL                                                  9                                                    SL
 ---pagebreak---                                                Člen 7
                                          Prehodno obdobje

     V skladu s postopkom, določenim v členu 9(2), se lahko državam članicam dodelijo prehodna
     obdobja za izvajanje te uredbe, ki ne trajajo več kot tri leta od datuma začetka veljavnosti te
     uredbe.

                                                 Člen 8
                                               Odstopanja

     1.      V primerih, ko bi vključitev statističnih podatkov določenega sektorja ribiške
             industrije države članice povzročila nacionalnim organom težave, ki bi bile
             nesorazmerne s pomembnostjo tega sektorja, se lahko odobri odstopanje v skladu s
             postopkom, določenim v členu 9(2), ki omenjeni državi članici omogoči, da iz
             predloženih nacionalnih podatkov izključi podatke, ki zajemajo navedeni sektor.

     2.      Države članice vsak zahtevek za odstopanje podprejo, tako da Komisiji pošljejo
             poročilo o težavah, s katerimi so se soočile pri uporabi te uredbe za ves iztovor na
             njenem ozemlju.

                                                Člen 9
                                           Postopek odbora

     1.      Komisiji pomaga Stalni odbor za kmetijsko statistiko, ki je bil ustanovljen s členom
             1 Sklepa Sveta 72/279/EGS6.

     2.      Pri sklicevanju na ta odstavek se uporabi upravljalni postopek iz členov 4 in 7 Sklepa
             1999/468/ES, ob upoštevanju določb iz člena 8 Sklepa.

             Obdobje, določeno v členu 4(3) navedenega sklepa, traja tri mesece.

     3.      Odbor sprejme svoj poslovnik.

                                                 Člen 10
                                               Razveljavitev

     Uredba (EGS) št. 1382/91 se razveljavi.

     6
            UL L 179, 7.8.1972, str. 1.

SL                                                  10                                                 SL
 ---pagebreak---                                               Člen 11
                                         Začetek veljavnosti

     Ta uredba začne veljati dvajseti dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.

     V Bruslju,

     Za Evropski parlament                      Za Svet
     Predsednik                                 Predsednik

SL                                                11                                        SL
 ---pagebreak---                                               PRILOGA I

                                     Oblika predloženih podatkov

     Oblika podatkovne datoteke

     Podatki se predložijo v datoteki, v kateri vsak zapis vsebuje spodaj določena polja. Ta polja so
     ločena z vejico (,).

                         Polje                          Opomba                    Priloga

            Referenčno leto                  4-mestno število (npr. 2003)

            Država poročevalka               koda alpha-3                     Priloga II

            Vrste ali skupina vrst           mednarodna koda alpha-3*         -

            Država zastave                   alpha-3                          Priloga II

            Opis                                                              Priloga III

            Predvidena uporaba                                                Priloga IV

            Količina                         iztovor v tonah (zaokroženo
                                             na eno decimalko)

            Vrednost enote                   v domači valuti na tono

     *       Celotni seznam mednarodnih vrstnih kod alpha-3 je na voljo v datoteki ASFIS
             organizacije FAO (http://www.fao.org/fi/statist/fisoft/asfis/asfis.asp).

     Količina iztovora, manjša od 50 kg, se zapiše kot „0,0“.

     Tehnična prilagoditev vsebine te priloge se določi v skladu s postopkom, določenim v členu
     9(2).

SL                                                 12                                                   SL
 ---pagebreak---                      PRILOGA II

                   Seznam kod držav

                Država                Koda

     Avstrija                         AUT

     Belgija                          BEL

     Ciper                            CYP

     Češka                            CZE

     Nemčija                          DEU

     Danska                           DNK

     Španija                          ESP

     Estonija                         EST

     Finska                           FIN

     Francija                         FRA

     Združeno kraljestvo              GBR

     Grčija                           GRC

     Madžarska                        HUN

     Irska                            IRL

     Italija                          ITA

     Litva                            LTU

     Latvija                          LVA

     Luksemburg                       LUX

     Malta                            MLT

     Nizozemska                       NLD

     Poljska                          POL

     Portugalska                      PRT

     Slovaška                         SVK

SL                         13                SL
 ---pagebreak---                            Slovenija                          SVN

                           Švedska                            SWE

                           Islandija                           ISL

                           Norveška                           NOR

                           Druge                              OTH

     Tehnična prilagoditev vsebine te priloge se določi v skladu s postopkom, določenim v členu
     9(2).

SL                                              14                                                SL
 ---pagebreak---                        PRILOGA III
                    Seznam opisnih kod

                             Del A

                             Seznam

                      Opis               Koda

     Sveže (ni določeno)                  10

     Sveže (cele)                         11

     Sveže (brez drobovja)                12

     Sveže (repi/zadki)                   13

     Sveže (fileji)                       14

     Sveže (brez drobovja in brez         16
     glave)

     Sveže (odrte in posušene)            17

     Sveže (žive)                         18

     Sveže (drugo)                        19

     Zamrznjene (ni določeno)             20

     Zamrznjene (cele)                    21

     Zamrznjene (brez drobovja)           22

     Zamrznjene (repi/zadki)              23

     Zamrznjene (fileji)                  24

     Zamrznjene (ne fileji)               25

     Zamrznjene (brez drobovja in         26
     brez glave)

     Zamrznjene (očiščene)                27

     Zamrznjene (neočiščene)              28

     Zamrznjene (drugo)                   29

     Nasoljene (ni določeno)              30

     Nasoljene (cele)                     31

SL                             15               SL
 ---pagebreak---                          Nasoljene (brez drobovja)                 32

                         Nasoljene (fileji)                        34

                         Nasoljene (brez drobovja in brez          36
                         glave)

                         Nasoljene (drugo)                         39

                         Dimljene                                  40

                         Kuhane                                    50

                         Kuhane          (zamrznjene      in       60
                         pakirane)

                         Posušene (ni določeno)                    70

                         Posušene (cele)                           71

                         Posušene (brez drobovja)                  72

                         Posušene (fileji)                         74

                         Posušene (brez drobovja in brez           76
                         glave)

                         Posušene (drugo)                          79

                         Cele (ni določeno)                        91

                         Klešče                                    80

                         Jajca                                     85

                         Opis neznan                               99

                                               Del B

                                              Opombe

     1.   Fileji: kosi mesa, ki se odrežejo s trupa ribe vzporedno s hrbtenico in so z desne ali
          leve polovice ribe, glava, drobovje, plavuti (hrbtna, podrepna, repna, trebušni, prsni)
          in kosti (vretenca ali hrbtenica, trebušne ali rebrne, škržni loki itd.) pa morajo biti
          odstranjeni in polovici ne smeta biti povezani, na primer na trebušni ali hrbtni strani.

     2.   Cela riba: riba z drobovjem.

     3.   Očiščeni: nanaša se na lignje, ki se jim odstranijo lovke, glava in notranji organi.

SL                                              16                                                   SL
 ---pagebreak---      4.      Zamrznjene ribe: ribe, ki so bile zamrznjene tako, da se ohrani njihova kakovost, in
             sicer z znižanjem povprečne temperature na –18 °C ali manj, ter se shranjujejo pri
             temperaturi –18 °C ali manj.

     5.      Sveže ribe: ribe, ki niso konzervirane, nasoljene, zamrznjene ali kakor koli drugače
             obdelane, razen hlajene. Večinoma so cele ali brez drobovja.

     6.      Nasoljene ribe: ribe, ki so pogosto brez drobovja in brez glave, v soli ali slanici.

     Tehnična prilagoditev vsebine te priloge se določi v skladu s postopkom, določenim v členu
     9(2).

SL                                                  17                                              SL
 ---pagebreak---                                                 PRILOGA IV

                              Seznam kod za predvideno uporabo proizvodov

                                                    Del A

                                                   Seznam

          Del B                         Namembni kraj                        Koda          Opombe

     1.

                       Prehrana ljudi                                          1

                       Industrijska uporaba                                    2

                       Umaknjeno s trga                                        3

                       Vaba                                                    4

                       Živalska krma                                           5

                       Odpadki                                                 6

                       Predvidena uporaba neznana                              9

                        Prehrana ljudi: vključeni so vsi proizvodi, ki se prodajo pri prvi prodaji za
                  prehrano ljudi ali ki se za prehrano ljudi iztovorijo po pogodbi ali drugem
                  sporazumu. Izvzete so količine, namenjene prehrani ljudi, ki pa se ob prvi prodaji
                  zaradi tržnih pogojev, higienskih predpisov ali podobnih vzrokov umaknejo s trga za
                  prehrano ljudi.

     2.           Industrijska uporaba: vključeni so vsi proizvodi, iztovorjeni posebej za predelavo v
                  moko in olje za prehrano živali, in količine, ki se ob prvi prodaji ne prodajo za
                  prehrano ljudi, čeprav so bile sprva temu namenjene.

     Tehnična prilagoditev vsebine te priloge se določi v skladu s postopkom, določenim v členu
     9(2).

SL                                                    18                                                 SL